**Referat**

**Koordinationsudvalgets og Plan- og Landdistriktsstyrelsens møde**

**Den 23. maj 2024, kl. 13.00 – 15.30**

**Sted: Nordsøen Oceanarium/Nordsøen Forskerpark**

**Willemoesvej 2, 9850 Hirtshals**

**Lokale ”Limfjorden”**

**Mødedeltagere:**

*Aktionsgruppernes Koordinationsudvalg*:

Frode Thule Jensen, formand (LAG Nord)

Svend Bjørnager, formand (FLAG Nord)

Flemming Larsen, formand (LAG Nordvestsjælland)

Carsten Petersen, formand (LAG MANK) (deltog på Teams)

Jan Bendix, bestyrelsesmedlem (LAG Småøerne) (deltog på Teams)

Mai Worre, LAG-koordinator (LAG LLSÆ)

Stine Helles Bardeleben, LAG-koordinator (LAG Gribskov-Halsnæs) (deltog på Teams)

*Plan- og Landdistriktsstyrelsens repræsentanter:*

Ulla Lieberkind, kontorchef

Dea Cordt Kragh, teamkoordinator

Lea Mariager, jurist (deltager på Teams)

Vi startede med at spise en let frokost.

# Orientering fra PLST

PLST orienterede kort om, at der inden længe ville komme en nyhedsopdatering fra styrelsens direktør vedr. håndteringen af sagsbehandlingspuklen.

# Kort opfølgning på sidste møde den 22. april 2024

PLST orienterede om, at det med stemningen i mellem koordinatorer og styrelsen var blevet italesat på forskellige online møder, og at Ulla Lieberkind havde haft en snak med nogle af koordinatorerne som opfølgning på nogle særlige situationer. Samtalerne har også givet anledning til at styrelsen ændrer praksis på enkelte områder, fx ift. høring ved for sent indsendte slutudbetalingsrapporter. Ulla ville til næste koordinatormøde 27/5 foreslå, at vi får skabt et rum for at tale om de steder, hvor der er sket en glidning i styrelsens praksis eller hvor vi har en praksis, som opleves som meget uhensigtsmæssig.

Jan Bendix opfordrede til, at medarbejdere fra LAG-sekretariatet kom ud og besøgte koordinatorerne i deres arbejde, så de kunne få en fornemmelse for, hvordan hverdagen ser ud for koordinatorerne. Ligeledes opfordrede Jan Bendix til at medarbejderne kunne deltage i bestyrelsesmøder. Dette kunne ske i forbindelse med at der alligevel skulle føres tilsyn med de lokale aktionsgrupper.

# Gennemgang og dialog om høringen af den kommende bekendtgørelsesændring for LAG-projekter

Der var flere spørgsmål og uklarheder ifm. høringsbrev og bekendtgørelse, der blev afdækket og afklaret, eller taget med til videre behandling. En række af punkterne ville styrelsen også adressere på det indkaldte digitale koordinatormøde den 27/5 om den ny projektbekendtgørelse.

# Fastsættelse af kommende mødedatoer

Det blev besluttet, at datoen for det næste møde i koordineringsforum er onsdag den 11. september kl. 9-11. Mødet vil være online.

# Eventuelt

Der skal være Landdistriktskonference mandag den 11. november og dermed også LAG/FLAG årsmøde søndag den 10. november. Sæt gerne kryds i kalenderen allerede nu.

Følgende forslag til programpunkter til årsmødet blev nævnt:

* Vidensdeling om egne projekter
* Vidensdeling om internationale projekter
* Mere fokus på LEADER-arbejdet frem for LAG som uddelingskontor – her henvistes der til eksemplet Østrig, hvor der er stor fokus på netop dette
* Det landdistriktspolitiske udspil – hvordan ser LAG ud i lyset af dette?
* LAG’ens rolle i fremtiden – hvem er man og hvor vil man hen?
* Fokus på unge – evt. få Eva Mærsk som ekstern oplægsholder
* Husk at anvende nogle gode, eksterne oplægsholdere